Ebanjelioa

Jesu Kristoren Ebanjelioa jondoni Joaniren liburutik 2, 1-11.Ezteiak izan ziren Galileako Kanan,eta Jesusen ama han zen.Jesus eta haren dizipuluak ere ezteietarat gonbidatuak ziren.Eta arnoa eskastu baitzen, amak erran zion Jesusi :“ Arnorik ez dute.”Jesusek ihardetsi :“ Emaztea, zer nahi duzu ?Nere orena ez da oraino etorria.”Jesusen amak erran zioten zerbitzarieri :“ Erranen dautzuena egizue.”Baziren han harrizko sei untzi,Juduek beren garbiketen egiteko erabili ohi zituztenak,bakotxa ehun bat litrokoa.Jesusek zerbitzarieri erran zioten :“ Bete untziak urez.”Eta gaineraino bete zituzten.Orduan erran zioten:“ Erauts, orai, eta ereman mahaizainari.”Eta heiek ereman zioten.Mahaizainak ur arnotua jastatu zuen, nondik zen jakin gabe ;zerbitzariek, bai, bazakiten, berek erautsia baitzuten ura.Orduan, mahaizainak dei egiten dio ezkonberriari eta erraiten dio :“ Denek arno ona emaiten dute lehenik,eta, jendea edana delarik, txarragoa.Zuk, aldiz, orai arte atxiki duzu arno ona.”Hau izan zen Jesusek egin zuen lehen ezaugarria.Galileako Kanan egin zuen.Hola agertu zuen bere aintza,eta dizipuluek haren baitan sinetsi zuten.

Jaunak errana.
         Eskerrak zuri Jauna.



